主事，历考功郎中。三十年（1602年），稽勋郎中赵邦清被劾，疑同官邓光祚等嗾言路，愤激力辩，章下考功，仁度欲稍宽邦清罚，给事中梁有年遂劾仁度党比。时光祚引疾去，而仁度代为文选，御史康丕扬复劾仁度倾光祚而代之，诏改调之南京。自邦清被论后，言路讦不已，都御史温纯恚甚，请定国是以剖众疑，而深爲仁度惜。仁度寻补南京刑部郎中，擢太仆少卿，进右佥都御史，巡抚山西。砥廉隅，务慈爱，与魏允贞齐名。居四年，以疾归。熹宗初，起大理寺卿，进兵部右侍郎，复称疾去。再起工部左侍郎，天启五年（1625年）魏忠贤以仁度与赵南星、杨涟等善